CELEX: 32020D0503
Language: hu
Date: 2020-04-03 00:00:00
Title: A Bizottság (EU) 2020/503 határozata (2020. április 3.) a 2014/312/EU határozat cink-oxidra vonatkozó eltéréseinek a cink-oxid „tartályban forgalomba hozott készítmények” és a „színezőpaszták” esetén tartósítószer-stabilizátorként való alkalmazására irányuló kiterjesztése érdekében történő módosításáról (az értesítés a C(2020) 1979. számú dokumentummal történt) (EGT-vonatkozású szöveg)

7.4.2020   
               
               
                  HU
               
               
                  Az Európai Unió Hivatalos Lapja
               
               
                  L 109/14
               
            
         A BIZOTTSÁG (EU) 2020/503 HATÁROZATA
         (2020. április 3.)
         a 2014/312/EU határozat cink-oxidra vonatkozó eltéréseinek a cink-oxid „tartályban forgalomba hozott készítmények” és a „színezőpaszták” esetén tartósítószer-stabilizátorként való alkalmazására irányuló kiterjesztése érdekében történő módosításáról
         
            
               (az értesítés a C(2020) 1979. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG
         tekintettel az Európai Unió működéséről szóló szerződésre,
         tekintettel az uniós ökocímkéről szóló, 2009. november 25-i 66/2010/EK európai parlamenti és tanácsi rendeletre (1) és különösen annak 8. cikke (2) bekezdésére,
         az Európai Unió ökocímkézésért felelős bizottságával folytatott konzultációt követően,
         mivel:
         
                     (1)
                  
                  
                     A 66/2010/EK rendelet értelmében uniós ökocímkét olyan termékek kaphatnak, amelyek teljes életciklusukat tekintve csak kismértékben károsítják a környezetet. Az egyes termékcsoportokra vonatkozóan egyedi ökocímke-kritériumokat kell megállapítani.
                  
               
                     (2)
                  
                  
                     A 2014/312/EU bizottsági határozat (2) megállapította a kritériumokat, valamint az értékelési és ellenőrzési követelményeket a beltéri és kültéri festékek és lakkok vonatkozásában.
                  
               
                     (3)
                  
                  
                     A cink-oxid (ZnO, CAS-szám: 1314-13-2) esetében a következő eltérés lett bejegyezve, a veszélyességi osztályozás feltüntetésével: a 2014/312/EU bizottsági határozat függelékének 1. pontja d) alpontja a H400 1. kategóriát (vízi élővilágra ható akut toxicitás) és a H410 1. kategóriát (vízi élővilágra ható krónikus károsodás) állapította meg az olyan, szárazfilmekhez használt tartósítószerekben lévő stabilizátorkombinációkban történő felhasználás esetén, amelyekhez legfeljebb 0,05 % koncentrációban cink-pirition vagy 1,2-benzizotiazol-3(2H)-on szükséges.
                  
               
                     (4)
                  
                  
                     A 2010/72/EU bizottsági határozat (3) mellékletének megfelelően azonban az 1,2-benzizotiazol-3(2H)-on nem alkalmazható szárazfilmek tartósítására. A fent említett 1. pont d) alpontját ennek megfelelően módosítani kell.
                  
               
                     (5)
                  
                  
                     Több, uniós ökocímkét odaítélő nemzeti szervezet is javasolta a cink-oxidra vonatkozó jelenlegi eltérés kiterjesztését annak érdekében, hogy tartósítószer-stabilizátorként a „tartályban fogalomba hozott készítmények tartósítása” és a „színezőpaszták” tartósítása során is alkalmazni lehessen.
                  
               
                     (6)
                  
                  
                     Az uniós ökocímke 2017. június 30-i célravezetőségi vizsgálatának (REFIT) következtetéseivel összhangban a Bizottság – az Európai Unió ökocímkézésért felelős bizottságával együtt – értékelte a módosítás relevanciáját, annak érdekében, hogy e termékcsoport vonatkozásában minél nagyobb mértékben elősegítse a rendszer elterjedését. A közszféra érdekelt feleivel is sor került az egyeztetésre.
                  
               
                     (7)
                  
                  
                     A beszállítóktól és festékgyártóktól származó infomációk alapján a festékek és lakkok tartósítása során a cink-oxidot a következő két tartósítószerrel való kombinációban alkalmazzák: a cink-pirition és az 1,2-benzizotiazol-3(2H)-on, amelyek a nem kívánt mikroorganizmusok festékekben való elszaporodása ellen használatosak.
                  
               
                     (8)
                  
                  
                     A cink-oxid stabilizáló funkciót lát el azokban a festékekben, amelyekben a cink-pirition és az 1,2-benzizotiazol-3(2H)-on a tartósítószer. A cink-oxid meggátolja a cink-pirition azon tulajdonságát, hogy más fémionokkal, különösen a vas- és kalciumionokkal transzkelációra lépjen és így színes komplexeket képezzen, ami a festék színének nem kívánt változásához vezetne. Az 1,2-benzizotiazol-3(2H)-onnal való kombinációkban a cink-oxid megakadályozza, hogy az 1,2-benzizotiazol-3(2H)-on a festékekben a vízfázisból a szervesfázisba lépjen (pl. a kötőanyag), és így növeli annak a vízfázisban való elérhetőségét, amelyben a mikroorganizmusok elszaporodásának nagyobb a veszélye. A cink-oxid nélkül a festék élettartama mindössze néhány hétre csökkenne le, és csökkenne az eltarthatóság időtartama is.
                  
               
                     (9)
                  
                  
                     A 2014/312/EU határozat már jelenleg is engedélyezi a cink-pirition használatát a következő három funkció esetében: tartályban forgalomba hozott készítményekhez használt tartósítószerként, színezőgépben használt tartósítószerként és szárazfilmekhez használt tartósítószerként legfeljebb 0,05 % koncentrációban, valamint a határozat engedélyezte az 1,2-benzizotiazol-3(2H)-on legfeljebb 0,05 %-os koncentrációs jelenlétét a használatra kész termék esetében. Ezért helyénvalónak tűnik megengedni a cink-oxid stabilizátorként való használatát ugyanezen alkalmazások esetében.
                  
               
                     (10)
                  
                  
                     Amikor a cink-oxid a „tartályban forgalomba hozott készítmények” és a „színezőpaszták” tartósítószer kombinációinak stabilizálására kerül felhasználásra, kisebb környezeti hatásra lehet számítani, mint amikor a szárazfilmek tartósításának kombinációjában alkalmazzák (amelynek esetében a jelenlegi kritériumok már engedélyezik az eltérést), mivel a szárazfilm-tartósítószerként alkalmazott cink-pirition típusos adagja a kültéri festékekben körülbelül tízszerese a beltéri, tartályban forgalomba hozott készítmények tartósításához szükséges anyagnak.
                  
               
                     (11)
                  
                  
                     A gyártók által használt azon alternatívák, amelyeknek a tartósítószer-kombinációi nem igényelnek cink-oxidot stabilizátorként, elsősorban 2-metil-2H-izotiazol-3-ont alkalmaznak. Az (EU) 2018/1480 bizottsági rendelet (4) 3. cikke harmadik bekezdésének megfelelően azonban a 2-metil-2H-izotiazol-3-on 2020. május 1-jétől – többek között – a Skin Sens. 1A veszélyességi osztályba kerül a H317 figyelmeztető mondat (allergiás bőrreakciót válthat ki) kódjával. A Skin Sens. 1A veszélyességi osztály és a H317 figyelmeztető mondat (allergiás bőrreakciót válthat ki) érvényes lesz azokra a kész festéktermékekre is, amelyekben a 2-metil-2H-izotiazol-3-on legalább 15 ppm koncentrációban van jelen. A jelenlegi kutatási eredmények azt mutatják, hogy a 2-metil-2H-izotiazol-3-on nem hatékony tartósítószerként, amennyiben 15 ppm alatti koncentrációban alkalmazzák.
                  
               
                     (12)
                  
                  
                     A cink-pirition és az 1,2-benzizotiazol-3(2H)-on, vagy ezek kombinációja helyettesítheti a 2-metil-2H-izotiazol-3-ont, azonban az összes lehetséges alkalmazási eljárásukban szükség van a cink-oxid használatára.
                  
               
                     (13)
                  
                  
                     Ebből következően technikailag nem lehetséges a cink-oxid más anyaggal történő helyettesítése.
                  
               
                     (14)
                  
                  
                     Az érdekelt felek által közölt adatok bizonyítják, hogy a cink-piritiont tartalmazó, tartályban forgalomba hozott termékek és színezők tartósítását szolgáló kombinációkban 0,030 % cink-oxidra, míg az 1,2-benzizotiazol-3(2H)-on tartalmazó kombinációkban 0,010-0,040 % cink-oxidra van szükség a megfelelő stabilizációs teljesítmény eléréséhez.
                  
               
                     (15)
                  
                  
                     A 2014/312/EU határozatot ezért ennek megfelelően módosítani kell.
                  
               
                     (16)
                  
                  
                     Az e határozatban előírt intézkedések összhangban vannak a 66/2010/EK rendelet 16. cikkével létrehozott bizottság véleményével,
                  
               ELFOGADTA EZT A HATÁROZATOT:
         
            Egyetlen cikk
            A 2014/312/EU határozat függelékében az „1. A színezőanyagokhoz, a kötőanyagokhoz és a késztermékhez adott tartósítószerek” szakaszban a d) pont (Tartósítószer-stabilizátorok) helyébe a következő szöveg lép:
            
               
                           Anyagcsoport
                        
                        
                           A korlátozás és/vagy az eltérés alkalmazási köre
                        
                        
                           Koncentrációs határérték (ahol alkalmazható)
                        
                        
                           Értékelés és ellenőrzés
                        
                     
                           „d) Tartósítószer-stabilizátorok
                        
                        
                           A cink-oxid stabilizátorként való felhasználása tekintetében eltérés engedélyezett
                        
                        
                            
                        
                        
                           Ellenőrzés: A kérelmező és nyersanyag-beszállítóinak nyilatkozata.”
                        
                     
                           az olyan, tartályban forgalomba hozott készítményekhez és színezőpasztákhoz használt tartósítószerekben lévő stabilizátorkombinációkban történő felhasználás esetén, amelyekhez cink-pirition szükséges 1,2-benzizotiazol-3(2H)-onnal vagy anélkül.
                        
                        
                           0,030 %
                        
                     
                           az olyan, tartályban forgalomba hozott készítményekhez és színezőpasztákhoz használt tartósítószerekben lévő stabilizátorkombinációkban történő felhasználás esetén, amelyekhez 1,2-benzizotiazol-3(2H)-on szükséges.
                        
                        
                           0,040 %
                        
                     
                           az olyan, szárazfilmekhez használt tartósítószerekben lévő stabilizátorkombinációkban történő felhasználás esetén, amelyekhez cink-pirition szükséges.
                        
                        
                           0,050 %
                        
                     
         
         
            Ennek a határozatnak a tagállamok a címzettjei.
            Kelt Brüsszelben, 2020. április 3-án.
            
               
                  a Bizottság részéről
               
               Virginijus SINKEVIČIUS
               
                  a Bizottság tagja
               
            
         
         
            (1)  HL L 27., 2010.1.30., 1. o.
         
         
            (2)  A Bizottság 2014/312/EU határozata (2014. május 28.) a beltéri és kültéri festékek és lakkok uniós ökocímkéjének odaítélésére vonatkozó ökológiai kritériumok megállapításáról (HL L 164., 2014.6.3., 45. o.).
         
            (3)  A Bizottság 2010/72/EU határozata (2010. február 8.) bizonyos anyagoknak a biocid termékek forgalomba hozataláról szóló 98/8/EK európai parlamenti és tanácsi irányelv I., IA. vagy IB. mellékletébe történő fel nem vételéről (HL L 36., 2010.2.9., 36. o.)
         
            (4)  A Bizottság (EU) 2018/1480 rendelete (2018. október 4.) az anyagok és keverékek osztályozásáról, címkézéséről és csomagolásáról szóló 1272/2008/EK európai parlamenti és tanácsi rendeletnek a műszaki és tudományos fejlődéshez való hozzáigazítása céljából történő módosításáról és az (EU) 2017/776 bizottsági rendelet helyesbítéséről (HL L 251., 2018.10.5., 1. o.).